1907

Árið 1907 (MCMVII í rómverskum tölum)

Ísland
 Atburðir 
 23. janúar - Jón forseti, fyrsti togari smíðaður fyrir Íslendinga, kom til landsins.
 27. janúar - Kvenréttindafélag Íslands stofnað.
 28. janúar - Sláturfélag Suðurlands, SS, var stofnað.
 12. febrúar - Taugaveikifaraldur í Reykjavík á undanhaldi, síðustu smit greindust.
 17. júní - Stúdentafélagið gekkst fyrir því að víða var flaggað íslenskum fána, bláum með hvítum krossi. Þessum fána var flaggað víða um land og voru 65 fánar við hún í Reykjavík.
 2. júlí - Tveir Þjóðverjar fórust í Öskjuvatni þar sem þeir voru við rannsóknir. Minningartafla um þetta slys var sett upp 1951.
 29. júlí - Konungskoman 1907:  Friðrik 8. Danakonungur kom í heimsókn til Íslands og stóð hún til 15. ágúst. Konungur ferðaðist víða um landið.
 2.-4. ágúst - Ungmennafélag Íslands stofnað
 6. ágúst - Lárus Rist fimleikakennari vann það einstæða afrek að synda alklæddur og í sjóklæðum yfir Eyjafjarðarál.
 16. nóvember - Stytta af Jónasi Hallgrímssyni eftir Einar Jónsson myndhöggvara var afhjúpuð við Amtmannsstíg í Reykjavík í tilefni af því að öld var liðin frá fæðingu skáldsins. Styttan var sú fyrsta sem upp var sett í Reykjavík eftir annan Íslending en Thorvaldsen. Hún var síðar flutt í Hljómskálagarðinn.
 22. nóvember - Í Reykjavík fengu giftar konur kosningarétt og kjörgengi til sveitarstjórnar og nýttu sér það nokkrum mánuðum síðar.
 22. nóvember - Vegalög voru staðfest og kváðu þau á um að vinstri umferð væri í gildi á Íslandi. Var sú ákvörðun tekin með tilliti til kvenna, sem riðu í söðli, en þær höfðu báða fætur á vinstri hlið hestsins og hentaði vinstri umferð því betur. Hægri umferð gekk í gildi 26. maí 1968.
 10. desember - Fyrsta bílferð norðanlands er vörubíl var ekið frá Akureyri að Grund í Eyjafirði.
Ódagsett
 Ný fræðslulög voru sett á Alþingi, byggð á frumvarpi Guðmundar Finnbogasonar heimspekings. Þau kváðu meðal annars á um stofnun kennaraskóla. Einnig var ákveðið að sú regla skyldi gilda að skyldunám væri nemendum að kostnaðarlausu og ríkið greiddi kennslu og sæi um skólahúsnæði. Morgunblaðið 1991
 Sjálfstæðisflokkurinn eldri var stofnaður.
 Verzlunarskóli Íslands flutti úr Melsteðshúsi við Lækjartorg í nýtt húsnæði við Hafnarstræti.
 Elsta ungmennafélag landsins í dreifbýli, Ungmennafélagið Máni í Nesjum stofnað.
 Kleppsspítali var opnaður.
 Mönnuð veðurathugunarstöð var sett upp á Grímsstöðum á Mýrum.
 Landgræðslan og Skógræktin eru stofnuð.
 Sandgerðishöfn er gerð.
 Nýr Reykjanesviti var reistur.
 Söluturninn á Lækjartorgi var byggður.

Fædd
 19. maí - Sigurður H. Pétursson, íslenskur gerlafræðingur (d. 1994)

Dáin
 2. ágúst - Benedikt Sveinbjarnarson Gröndal, íslenskur rithöfundur (f. 1826).
 29. nóvember - Árni Thorsteinson, landfógeti og alþingismaður (f. 1828)

Erlendis
 14. janúar - Jarðskjálfti skekur Jamaíka, 800-1000 látast.
 7. febrúar - 3000 konur marseruðu í London til stuðnings kosningaréttar kvenna, The Mud March.
 16. febrúar - SKF-framleiðslufyrirtækið er stofnað í Gautaborg.
 mars 
 Pablo Picasso málaði Les Demoiselles d'Avignon sem markar upphaf kúbismans.
 Bændauppreisn í Rúmeníu, 11.000 látast.
 11. mars - Dimitar Petkov, fostætisráðherra Búlgaríu er drepinn af anarkista.
 22. mars - Fyrstu leigubílarnir með mæli, taximeter, tóku til starfa í London.
 15. júní - Önnur friðarráðstefnan er haldin í Haag (sú fyrri árið 1899).
 24. október - Efnahagshruni er afstýrt í kauphöllinni í New York.
 16. nóvember - Oklahoma verður 46. fylki Bandaríkjanna.
 21. desember - Lögregla skýtur á námaverkamenn í Iquique í Chile, 2000 látast.

Ódagsett
 Bretar stofnuðu nýlenduna Nýasaland þar sem nú er Malaví.
 Moskan í Djenné var endurbyggð.
 Franski vísindamaðurinn Georges Urbain uppgötvaði frumefnið Lútetín.
 Höfuðborg Rúanda, Kígalí, var stofnuð.
 Landsforbundet for Kvinders Valgret, dönsk samtök fyrir kosningarétt kvenna eru stofnuð.  * Brot úr satýrleiknum Satýrarnir eftir Sófókles uppgötvaðist í Egyptalandi.
 Skátahreyfingin var stofnuð af Robert Baden-Powell.
 Autochrome Lumière verður fyrsta fyrirtækið sem framleiðir litaljósmyndir.

 Fædd 
 21. febrúar - W. H. Auden, breskt skáld (d. 1973).
 17. maí - Álvaro Gestido, úrúgvæskur knattspyrnumaður (d. 1957).
 22. maí - Hergé, belgískur myndasöguhöfundur (d. 1983).
 26. maí - John Wayne, bandarískur kvikmyndaleikari (d. 1979).
 27. maí - Rachel Carson, bandarískur dýrafræðingur (d. 1964).
 6. júlí - Frida Kahlo, mexíkósk listakona (d. 1954).
 27. júlí - Gregory Vlastos, tyrkneskur heimspekingur (d. 1991).
 9. september - Blagoje Marjanović, júgóslavneskur knattspyrnumaður (d. 1984).
 14. september - Solomon Asch, bandarískur sálfræðingur (d. 1996).
 24. september - Constantin Stanciu, rúmenskur knattspyrnumaður (d. 1986).
 14. nóvember - Astrid Lindgren, sænskur rithöfundur (d. 2002).
 10. desember - Lucien Laurent, franskur knattspyrnumaður (d. 2005).

 Dáin 
 2. febrúar - Dmitri Mendelejev, rússneskur efnafræðingur (f. 1824).
 16. febrúar - Giosuè Carducci, ítalskt skáld og Nóbelsverðlaunahafi (f. 1835).
 5. mars - Friedrich Blass, þýskur fornfræðingur (f. 1843).
 4. september - Edvard Grieg, norskt tónskáld (f. 1843).
 6. september - Sully Prudhomme, franskt skáld og Nóbelsverðlaunahafi (f. 1839).
 17. desember - William Thomson, breskur stærð- og eðlisfræðingur (f. 1824).

 Nóbelsverðlaunin 
 Eðlisfræði - Albert Abraham Michelson
 Efnafræði - Eduard Buchner
 Læknisfræði - Charles Louis Alphonse Laveran
 Bókmenntir - Rudyard Kipling
 Friðarverðlaun - Ernesto Teodoro Moneta, Louis Renault

Tilvísanir

Flokkur:1907